আমি যে টেবিলটাকে সামনে রেখে বসেছি সেটা বাংলাদেশ স্কুলের। এভাবে বলছি এ জন্য, এখানে এই প্রতিষ্ঠানের শিক্ষকেরা বসেছেন। ব্যাংকের দুই কর্মকর্তা বসলেও কিছুক্ষণ পরে তাঁদের পালাবদল হলো। তাঁরা আলাদা এক টেবিলের প্রতিনিধিত্ব করলেন। একইভাবে বাংলাদেশ সমিতিও দেখি আর একটি টেবিলের প্রতিনিধিত্ব করছে। সামাজিক সংগঠনের বেলায়ও একই কথা বলা যায়। তাঁরা দলে দলে এসেছেন ও সেইভাবেই বসে পড়েছেন।